Narodna skupština
20041113

Dame i gospodo, u ime SRS podneo sam amandman na član 90. u kome tražim da se stav 1. menja i da glasi: "Komanditno društvo je privredno društvo koje se osniva ugovorom dva ili više lica radi obavljanja delatnosti pod zajedničkim poslovnim imenom, od kojih najmanje jedno lice odgovara neograničeno solidarno za obaveze društva (u daljem tekstu: komplementar), a rizik najmanje jednog lica ograničen je na iznos ugovorenog uloga (u daljem tekstu: komanditor)". Posle stava 1. dodaje se novi stav 2. koji glasi: "Komplementar može biti samo fizičko lice, a komanditor - fizičko i pravno lice". Dosadašnji stavovi 2. i 3. postaju novi stavovi 3. i 4. Razlog za podnošenje ovog amandmana je što smatramo da se ovim menja pojam komanditnog društva zato što Predlog zakona sadrži pogrešnu definiciju.